Κανονισμός (ΕΚ) αριθ. 1370/2000 της Επιτροπής

της 27ης Ιουνίου 2000

για τροποποίηση του κανονισμού (ΕΟΚ) αριθ. 1913/92 για τις λεπτομέρειες εφαρμογής του ειδικού καθεστώτος για τον εφοδιασμό των Αζορών και της Μαδέρας με προϊόντα του βοείου κρέατος

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1600/92 του Συμβουλίου, της 15ης Ιουνίου 1992, για ειδικά μέτρα που αφορούν ορισμένα γεωργικά προϊόντα για τις Αζόρες και τη Μαδέρα(1), όπως τροποποιήθηκε τελευταία από τον κανονισμό (ΕΚ) αριθ. 1257/1999(2), και ιδίως το άρθρο 10,

Εκτιμώντας τα ακόλουθα:

(1) Σε εφαρμογή του κανονισμού (ΕΟΚ) αριθ. 1600/92, πρέπει να καθοριστούν για τον τομέα του βοείου κρέατος, οι ποσότητες των ισοζυγίων ειδικού εφοδιασμού των Αζορών και της Μαδέρας τόσο σε βόειο κρέας όσο και σε ζώα αναπαραγωγής καθαρής φυλής.

(2) Οι ποσότητες του ισοζυγίου προβλέψεων εφοδιασμού σε νωπό ή κατεψυγμένο βόειο κρέας καθορίζονται με τον κανονισμό (ΕΟΚ) αριθ. 1913/92 της Επιτροπής(3), όπως τροποποιήθηκε τελευταία από τον κανονισμό (ΕΚ) αριθ. 1105/2000(4).

(3) Οι ενισχύσεις για τα προϊόντα που περιλαμβάνονται στο ισοζύγιο προβλέψεων εφοδιασμού που προέρχονται από την αγορά της Κοινότητας καθορίστηκαν με τον κανονισμό (ΕΟΚ) αριθ. 1913/92.

(4) Η εφαρμογή των κριτηρίων καθορισμού της κοινοτικής ενίσχυσης στην παρούσα κατάσταση των αγορών στον εν λόγω τομέα, και ιδίως στις τιμές των εν λόγω προϊόντων στο ευρωπαϊκό τμήμα της Κοινότητας και στην παγκόσμια αγορά, οδηγεί στον καθορισμό των ποσών της ενίσχυσης που περιλαμβάνονται στο παράρτημα για τον εφοδιασμό των Αζορών και της Μαδέρας με προϊόντα του βοείου κρέατος.

(5) Σε εφαρμογή του κανονισμού (ΕΟΚ) αριθ. 1600/92, το καθεστώς εφοδιασμού εφαρμόζεται από την 1η Ιουλίου. Πρέπει να προβλεφεί, κατά συνέπεια, η άμεση εφαρμογή των διατάξεων του παρόντος κανονισμού.

(6) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης βοείου κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 1913/92 τροποποιείται ώς εξής:

1. Το παράρτημα Ι αντικαθίσταται από το παράρτημα Ι του παρόντος κανονισμού.

2. Το παράρτημα ΙΙ αντικαθίσταται από το παράρτημα ΙΙ του παρόντος κανονισμού.

3. Το παράρτημα ΙΙΙ αντικαθίσταται από το παράρτημα ΙΙΙ του παρόντος κανονισμού.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιουλίου 2000.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 27 Ιουνίου 2000.

Για την Επιτροπή

Franz Fischler

Μέλος της Επιτροπής

(1) ΕΕ L 173 της 27.6.1992, σ. 1.

(2) ΕΕ L 160 της 26.6.1999, σ. 80.

(3) ΕΕ L 192 της 11.7.1992, σ. 35.

(4) ΕΕ L 125 της 26.5.2000, σ. 24.

ΠΑΡΑΡΤΗΜΑ I

"ΠΑΡΑΡΤΗΜΑ I

Ισοζύγιο προβλέψεων εφοδιασμού της Μαδέρας σε προϊόντα του τομέα του βοείου κρέατος για την περίοδο από 1ης Ιουλίου 2000 έως 30 Ιουνίου 2001

>ΘΕΣΗ ΠΙΝΑΚΑ>"

ΠΑΡΑΡΤΗΜΑ ΙΙ

"ΠΑΡΑΡΤΗΜΑ ΙΙ

Ποσά της ενίσχυσης που χορηγούνται για τα προϊόντα που περιλαμβάνονται στο παράρτημα Ι και προέρχονται από από την αγορά της Κοινότητας

>ΘΕΣΗ ΠΙΝΑΚΑ>"

ΠΑΡΑΡΤΗΜΑ ΙΙΙ

"ΠΑΡΑΡΤΗΜΑ ΙΙΙ

ΜΕΡΟΣ 1

Εφοδιασμός των Αζορών με βοοειδή καθαρής φυλής που προέρχονται από την Κοινότητα για την περίοδο από 1ης Ιουλίου 2000 έως 30 Ιουνίου 2001

>ΘΕΣΗ ΠΙΝΑΚΑ>

ΜΕΡΟΣ 2

Εφοδιασμός της Μαδέρας με βοοειδή καθαρής φυλής που προέρχονται από την Κοινότητα για την περίοδο από 1ης Ιουλίου 2000 έως 30 Ιουνίου 2001

>ΘΕΣΗ ΠΙΝΑΚΑ>"